  Удмуртиысь тазалыкез утёнъя министерстволэн пресс-службаез Анжелика Тихонова корреспондент Вотка ёрос эмъюртысь тупатъям стационаре пӧртэм висёнъёсын курадӟисьёсты кутыны кутскизы. Берло кык ар ӵоже отын коронавирусэн черламъёсты гинэ эмъязы. Со сярысь Удмуртиысь тазалыкез утёнъя министерстволэн пресс-службаез ивортӥз. « 2020-тӥ арын Вотка ёрос эмъюртысь терапевтической стационарын ог 47 миллион манет тыр тупатъян ужъёс ортчытэмын вал: вентиляция, ӧсъёс, укноос воштэмын, выж но вӧлдэт выльдэмын. Юртын 18 койкалы чаклам неврологической ёзэт, 13 койкалы терапевтической, 16 койкалы пульмонологической но 6 койкалы реанимация интыяськемын. Кык ар пала стационар ковид-центр луыса ужаз, нош али висисьёслэн лыдзы кулэсмемен, азьвыл ужан радлыказ берытскиз » Алексей Бородулин, Вотка ёрос эмъюртысь валтӥсь эмчи Эмчилэн кылъёсызъя, ар ӵоже стационарын 4 сюрслэсь трос пациентъёс эмъясько. Соослэсь тазалыксэс эскерыны кык туала рентгенографической цифровой аппаратъёс юртто. Нош 2023-тӥ арын, Удмуртиысь кивалтэтлэн тӧроезлэн воштӥсез Эльвира Пинчуклэн верамъя, эмъюртэ туала тӥрлык эшшо басьтозы: кык УЗИ аппарат – интыысь интые нуллоно но стационарной, озьы ик цифра амалэн ужась рентген. Тодэ вайытом, 2022-тӥ арын Вотка ёрос эмъюртэ ужаны вить эмчиос лыктыны кулэ. Тегъёс: Удмуртия Воткаёрос тазалыкезутён эмчиос эмъяськонниос  